Sheila Chepkirui

Sheila Kiprotich Chepkirui (født 1990) er en kenyansk friidrettsutøver, som konkurrere i langdistanseløp, mellomdistanseløp og terrengløp. Hennes fremste meritter til nå er gull på 5000 meter ved Afrikamesterskapet i friidrett 2016 og sølv i terrengløp ved Afrikamesterskapet i terrengløp 2016. 

 Idrettskarriere 
2005-2008 - tidlig karriere
Chepkuri vant 1500 meter ved ungdoms-VM i friidrett 2005, foran japanske Yuriko Kobayashi og etiopiske Bizunesh Mohammed Urgesa. Chepkirui satte her ny personlig rekord og mesterskapsrekord med tiden 4:12,29.IAAF - Event Report - Girls' 1500 metres Final, besøkt 14. juli 2016. 

To år senere deltok hun ved ungdoms-VM i friidrett 2007 i Ostrava, men denne gangen fikk hun bronse, bak hhv. kenyanske Sammary Cherotich og Jordan Hasay fra USA. Hun deltok også ved junior-VM i friidrett 2008, men greide bare 4:24,21 i innledningsheatet, og gikk ikke videre til finalen. 

2009
Hun deltok på 800 meter ved juniorafrikamesterskapet i friidrett 2009. Der løp hun på 2:12,61 og endte på 8.-plass. Caster Semenya vant denne øvelsen.African Athletics - Nigerian Ogoegbunam completes a hat trick at Africa Junior Championships, besøkt 14. juli 2016. Hun deltok også på Kenyas stafettlag som fikk sølv på 4 x 400 meter stafett.African Athletics - Nigerian Ogoegbunam completes a hat trick at Africa Junior Championships, besøkt 14. juli 2016.

2014
Etter noen år uten å delta i større mesterskap deltok hun i november 2014 ved det kenyanske terrengløpet First Athletics Kenya / KCB Cross Country Series. Løypa var 8 km, og Chepkirui løp inn til 22.-plass med tiden 26:43,5, drøye to og et halvt minutt bak vinneren, Sheila Chepngetich.Athletics Kenya - First Athletics Kenya / KCB Cross Country Series November 2014 Results At Posta Grounds, besøkt 14. juli 2016.

2015 
Hun deltok ved det kenyanske uttakningsstevnet for VM i friidrett 2015, men kom der på 9.-plass på 800 meter.LetsRun.com - 2015 Kenyan World Championship Trials Full Results, besøkt 14. juli 2016. I oktober løp hun 10 km ved Nairobi Standard Chartered Marathon, og vant denne på 33:30.Pwani Kenya - Joshua Kipkorir and Elizabeth Rumokoi wins Nairobi standard chartered marathon , besøkt 14. juli 2016. Hun vant det andre løpet i den kenyanske terrengløpserien (Athletics Kenya Cross-country Series) i november.AllAfrica - Kenya: Ng'etich, Chepkirui Win X-Country Series in Kangaru, besøkt 14. juli 2016. 

2016 - afrikamester på 5000 meter
I januar vant hun det kenyanske militærmesterskapet i terrengløp (Kenya Defence Force Cross Country Championships).Daily Nation - Kipsang, Chepkirui at KDF Cross Country championships, besøkt 14. juli 2016. 

Hun kom på 3.-plass ved det kenyanske mesterskapet i terrengløp i 2016, bak Alice Aprot og Beatrice Mutai.IAAF - Kamworor and Aprot win at penultimate IAAF Cross Country Permit meeting in Nairobi, besøkt 14. juli 2016. Dette var også uttakningsstevne for afrikamesterskapet, og hun ble dermed tatt ut til Afrikamesterskapet i terrengløp 2016 i Yaoundé i Kamerun.Citizen - Kamworor, Aprot dominate Cross nationals, besøkt 14. juli 2016. I den individuelle konkurransen i afrikamesterskapet fikk hun sølv, bak sin lagkamerat Alice Nawowuna, og i lagkonkurransen vant Kenya kvinneklassen. Alle 3 medaljene gikk til kenyanske utøvere i seniorklassen for kvinner; Beatrice Mutai tok bronsen i dette mesterskapet.Webcaa.org - Kenya rules at African Cross Country Championships   , besøkt 14. juli 2016. 

Hun vant 5000 meter ved det kenyanske mesterskapet i friidrett i mai, med tiden 15:30,8 (håndholdt tidtaking).LetsRun.com - 2016 Kenyan National Championships Results, besøkt 14. juli 2016. Ved Afrikamesterskapet i friidrett 2016 i juni vant hun 5000 meter, foran kenyanske Margaret Chelimo og etiopiske Dera Dida. 

 Referanser 

 Eksterne lenker 

  Profil hos All-Athletics 
  Profil hos Tilastopaja Oy (arkivert 4. juni 2016)

Kategori:Kenyanske langdistanseløpere
Kategori:Kenyanske terrengløpere
Kategori:Afrikamestere i friidrett for Kenya
Kategori:Afrikamestere i terrengløp
Kategori:Kenyanske mestere i friidrett
Kategori:Deltakere for Kenya under Afrikamesterskapet i friidrett 2016
Kategori:Deltakere for Kenya under Samveldelekene 2022
Kategori:Friidrettsutøvere under Samveldelekene 2022